Apstiprināts:

Iepirkuma komisijas sēdē

2022. gada 18. janvārī

IEPIRKUMS

**“Žurnāla “Jūrnieks” elektroniskā formāta sagatavošana izdošanai”**

identifikācijas Nr. JA 2022/01MIE

CPV kods – 22200000-2

### NOLIKUMS

1. **IEPIRKUMA RĪKOTĀJS/PASŪTĪTĀJS**

1.1. Iepirkuma rīkotājs/pasūtītājs: VSIA “Latvijas Jūras administrācija”, kas atrodas Trijādības ielā 5, Rīgā, LV-1048.

1.2. Iepirkumu komisijas kontaktpersona: Raitis Mūrnieks, tel.67062155, [raitis.murnieks@lja.lv](mailto:raitis.murnieks@lja.lv)

1.3. Organizatoriska rakstura informāciju par iepirkumu sniedz: Sarma Kočāne, tālrunis: + 371 67062125, e-pasts: sarma.kocane@lja.

1.4. Pretendents – piegādātājs, kas iesniedzis piedāvājumu.

1.5. Iepirkumu rīko, ievērojot Publisko iepirkuma likuma (turpmāk - PIL) 9. pantu, ievērojot PIL un citu publisko iepirkumu regulējošo normatīvo aktu prasības.

1.6. **Piedāvājuma izvēles kritērijs**: nolikuma prasībām un tehniskai specifikācijai atbilstošs saimnieciski visizdevīgākais piedāvājums, ņemot vērā viszemāko cenu par pilnu iepirkuma priekšmeta apjomu.

1. **IEPIRKUMA PRIEKŠMETS, PLĀNOTIE APJOMI** 
   1. Iepirkuma priekšmets ir “**Žurnāla “Jūrnieks” elektroniskā formāta sagatavošana izdošanai”** (turpmāk – Pakalpojums), saskaņā ar tehnisko specifikāciju (2.pielikums).
   2. Iepirkuma priekšmets nav sadalīts daļās.
   3. Pretendents var iesniegt tikai vienu piedāvājuma variantu.
   4. Pretetendentam piedāvājumā jāiesniedz visas pieprasītās pozīcijas.
   5. Līguma darbības termiņš – 13 (trīspadsmit) mēneši no līguma noslēgšanas dienas, līdz saistību izpildei saskaņā ar PIL.
2. **PRASĪBAS PRETENDENTIEM**
   1. Pretendents – piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
   2. Pretendents ir reģistrēts atbilstoši attiecīgās valsts normatīvo aktu prasībām**.**
   3. Pretendentam ir nepieciešama iepriekšēja pieredze **elektroniskā formāta** periodisku jūrniecības nozares izdevumu sagatavošanā izdošanai.
   4. Attiecībā uz pretendentu nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu, vai tas tiek likvidēts.
   5. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 *euro*.
   6. Uz pretendentu nav attiecināmas sankcijas, kas varētu ietekmēt līguma izpildi, proti, noslēdzamā līguma izpildi neapdraud subjektam piemērotās sankcijas, saskaņā ar PIL 9. panta astoto un devīto daļu un Starptautisko un Latvijas Republikas sankciju likuma 11.1 pantu.
   7. Pretendents nav ārzonā reģistrēta juridiskā persona vai personu apvienība vai Latvijā reģistrēta filiāle “Mātes uzņēmumam”, kas ir ārvalstīs reģistrēta juridiskā persona.
3. **PIEDĀVĀJUMU IESNIEGŠANAS VIETA UN TERMIŅŠ**
   1. Pretendents piedāvājumu iesniedz līdz **2022. gada 31.janvāris plkst. 15:00**, Elektronisko iepirkumu sistēmā (EIS) e-konkursu apakšsistēmā. Pretendentu piedāvājumi, kas iesniegti pēc šī termiņa, netiek izskatīti.
   2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
   3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
4. **IEPIRKUMA NOTEIKUMI, PAPILDUS INFORMĀCIJAS PIEPRASĪŠANA UN SNIEGŠANA**
   1. Nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas EIS [www.eis.gov.lv](http://www.eis.gov.lv).
   2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
   3. Ja iepirkuma nolikumā tiek konstatētas pretrunas ar publisko iepirkumu procedūru regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
   4. Iepirkuma komisija un ieinteresētais piegādātājs vai pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma procedūras ietvaros nav saistoša.
   5. Ja ieinteresētais piegādātājs ir laikus pieprasījis papildus informāciju, iepirkuma komisija to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Ārpus Pasūtītāja noteiktā darba laika elektroniski veidā saņemtajiem jautājumiem par saņemšanas dienu uzskata nākamo darba dienu.
   6. Papildu informāciju iepirkuma komisija nosūta e-pasta sūtījumā ieinteresētajam piegādātājam, kurš pieprasījis papildus informāciju/uzdevis jautājumu, un vienlaikus (tajā pašā dienā) ievieto informāciju EIS e-konkursu apakšsistēmā ([www.eis.gov.lv](http://www.eis.gov.lv)) šī konkursa sadaļā.
   7. Pasūtītājs nav atbildīgs par to, ka ieinteresētais piegādātājs nav iepazinies ar informāciju, kura pieejama EIS.
5. **PIEDĀVĀJUMA NOFORMĒŠANA**
   1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie formāti:
      1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās veidlapas;
      2. elektroniski aizpildāmos dokumentus sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF veidlapas, t.sk. ar veidlapā integrētajiem failiem (šādā gadījumā pretendents ir atbildīgs par aizpildāmo veidlapu atbilstību dokumentācijas prasībām un veidlapu paraugiem).
   2. Sagatavojot piedāvājumu, pretendents ievēro, ka:
      1. pieteikuma - finanšu piedāvājuma veidlapa, tehniskais piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
      2. iesniedzot piedāvājumu, pretendents ar EIS piedāvāto parakstu (sistēmas parakstu) vai drošu elektronisko parakstu paraksta pretendenta pieteikumu – finanšu piedāvājumu (*sk. EIS e-konkursu apakšsistēmā šī konkursa sadaļā ietvertās datnes)*. Pieteikuma - finanšu piedāvājuma veidlapu, tehnisko piedāvājumu paraksta pretendenta pārstāvis ar pārstāvības tiesībām vai tā pilnvarota persona. Ja Pieteikuma - finanšu piedāvājuma veidlapu, tehnisko piedāvājumu paraksta pilnvarotā persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā);
      3. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu (sistēmas parakstu) vai parakstot ar drošu elektronisko parakstu.
   3. Piedāvājums jāiesniedz latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
   4. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
   5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un veidlapās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
   6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
   7. Ja piedāvājums saturēs kādu no 6.6. punktā minētajiem riskiem, tas netiks izskatīts.
6. **pretendentam JĀIESNIEDZ:**
   1. **Pieteikuma - finanšu piedāvājuma veidlapa** (atbilstoši EIS e-konkursu apakšsistēmā šī konkursa sadaļā publicētajai veidlapai).
   2. Atbilstoši Iepirkumu uzraudzības biroja sniegtajam skaidrojumam par mazo un vidējo uzņēmumu un Eiropas Komisijas Lietotāja rokasgrāmatai par MVU definīcijas piemērošanu pretendentam pieteikuma – finanšu piedāvājumā jānorāda, kādam statusam atbilst pretendenta uzņēmums.
   3. **Tehniskā piedāvājuma veidlapa** (atbilstoši EIS e-konkursu apakšsistēmā šī konkursa sadaļā publicētajai veidlapai), saskaņā ar tehnisko specifikāciju.
   4. **Piedāvātā Pakalpojuma apraksts** saskaņā ar tehniskās specifikācijas prasībām atbilstoši EIS e-konkursu apakšsistēmā šī iepirkuma sadaļā publicētajai veidlapai.
7. **DALĪBAS NOTEIKUMI**
   1. Vispārējie nosacījumi pretendenta dalībai iepirkumā (tostarp iesniedzamie dokumenti) ir pieejami EIS e-konkursu apakšsistēmā šī iepirkuma sadaļā [www.eis.gov.lv](http://www.eis.gov.lv).
   2. Lai apliecinātu savu dalību iepirkuma procedūrā, pretendentam jāiesniedz pieteikums - finanšu piedāvājums saskaņā ar EIS e-konkursu apakšsistēmā publicēto veidlapu.
   3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums - finanšu piedāvājums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
   4. Iepirkuma komisija pieprasa informāciju no EIS datu bāzes, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu.
   5. Ja pieteikumu - finanšu piedāvājumu nav parakstījusi persona ar pārstāvības tiesībām, tad piedāvājums tiek noraidīts.
8. **FINANŠU PIEDĀVĀJUMS** 
   1. Pretendentam pieteikumā - finanšu piedāvājumā jānorāda piedāvātā cena EUR. Cena ir jāaprēķina un jānorāda ar precizitāti 2 (divas) zīmes aiz komata.
   2. Visas cenas ir jānorāda atbilstoši EIS e-konkursu apakšsistēmā šī iepirkuma sadaļā publicētajai veidlapai - pieteikums - finanšu piedāvājums. Piedāvājuma kopējā cena veidojas, summējot kopā:
      1. piedāvātā Pakalpojuma cenu, kurā ir iekļautas visas izmaksas, kas saistītas ar Pakalpojuma veikšanu;
      2. visus valsts un pašvaldību noteiktos nodokļus un nodevas bez pievienotās vērtības nodokļa (PVN).
   3. Pieteikuma - finanšu piedāvājuma vērtēšana:
      1. pretendents tiek noraidīts, un tā piedāvājums netiek tālāk izvērtēts, ja komisija konstatē, ka nav iesniegts pieteikums - finanšu piedāvājums un/ vai pieteikums - finanšu piedāvājums nav iesniegts par pilnu iepirkuma priekšmeta attiecīgās pozīcijas apjomu un/ vai iesniegti divi vai vairāki pieteikuma - finanšu piedāvājuma varianti;
      2. iepirkuma komisija veic aritmētisko kļūdu pārbaudi pretendentu piedāvājumos. Vērtējot pieteikumu - finanšu piedāvājumu, iepirkuma komisija rīkojas saskaņā ar PIL 41. panta devīto daļu – konstatējot pretendenta piedāvājumā aritmētisko kļūdu, veic tās labojumu, informē pretendentu un vērtējot finanšu piedāvājumu ņem vērā veiktos labojumus;
      3. iepirkuma komisija pārbauda, vai nav iesniegts nepamatoti lēts piedāvājums, un rīkojas saskaņā ar PIL 53. panta noteikumiem - pieprasa skaidrojumu par cenu veidošanos. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
9. **TEHNISKAIS PIEDĀVĀJUMS**
   1. Pretendents iesniedz tehnisko piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām, aizpildot attiecīgās Microsoft Word formas šūnas.
   2. Pretendents nedrīkst veikt izmaiņas EIS e-konkursu apakšsistēmā šī iepirkuma sadaļā publicēto veidlapu struktūrā, tostarp dzēst vai pievienot rindas vai kolonnas.
   3. Pretendents iesniedz: piedāvātā Pakalpojuma aprakstu saskaņā ar tehniskās specifikācijas prasībām atbilstoši EIS e-konkursu apakšsistēmā šī konkursa sadaļā publicētajai formai.
   4. Iepirkuma komisija veic pretendentu tehnisko piedāvājumu atbilstības pārbaudi.
   5. Pretendents tiek noraidīts un tā piedāvājums netiek tālāk izvērtēts, ja komisija konstatē, ka nav iesniegts tehniskais piedāvājums, vai tas neatbilst nolikuma prasībām, un/vai tehniskais piedāvājums nav iesniegts par pilnu iepirkuma priekšmeta apjomu un/vai iesniegti divi vai vairāki tehniskā piedāvājuma varianti.
   6. Iepirkuma komisijai ir tiesības noraidīt pretendentu, ja pretendents iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt pretendenta iesniegtā piedāvājuma atbilstību nolikuma un tehniskās specifikācijas prasībām.

**11. PRETENDENTU IZSLĒGŠANAS NOTEIKUMI UN KĀRTĪBA**

11.1. Iepirkuma komisija saskaņā ar PIL 9. panta astoto un devīto daļu un Starptautisko un Latvijas Republikas nacionālo sankciju likuma 11.1 panta pirmo daļu, lai izvērtētu, vai pretendents nav izslēdzams no dalības iepirkuma procedūrā, veic informācijas pārbaudi attiecībā uz pretendentu, kuram, atbilstoši nolikumā noteiktajām prasībām un piedāvājuma vērtēšanas kritērijam, būtu piešķiramas līguma slēgšanas tiesības.

11.2.Pretendents, uz kuru būs attiecināms iepirkuma nolikuma 3.4., 3.5., 3.6., 3.7. vai 9.3.1.punkts, tiks izslēgts no tālākās dalības iepirkumā.

11.3. Iepirkuma komisija, saskaņā ar PIL 9. panta astoto un devīto daļu, izmantojot *Elektroniskās iepirkumu sistēmas (EIS) elektronisko E-IZZIŅU datubāzi*, pārbaudīs, vai attiecībā uz Pretendentu, t. sk., uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma nolikumam, kā arī uz personālsabiedrības biedru, ja Pretendents ir personālsabiedrība, nav attiecināms:

11.3.1. fakts par maksātnespējas procesu (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai tas tiek likvidēts – *Uzņēmumu reģistrā*;

11.3.2. fakts par to, vai Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, t. sk., valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro* – *Valsts ieņēmumu dienesta* *(VID)/ Latvijas pašvaldību nodokļu administrāciju datubāzē*.

11.4. Ja saskaņā ar VID publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka Pretendentam (vai uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Iepirkuma nolikumam, kā arī uz personālsabiedrības biedru, ja Pretendents ir personālsabiedrība) piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, t. sk., valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*, Iepirkuma komisija informē Pretendentu par to un nosaka termiņu – 10 (desmit) dienas pēc informācijas izsniegšanas vai nosūtīšanas dienas – apliecinājuma iesniegšanai par to, ka Pretendentam piedāvājuma iesniegšanas termiņa pēdējā dienā vai arī dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Par apliecinājumu var tikt iesniegtas Pretendenta vai tā pilnvarotā pārstāvja apliecinātas izdrukas no VID elektroniskās deklarēšanas sistēmas (EDS) vai VID izziņas, vai pašvaldības izdotas izziņas par nekustamā īpašuma nodokļu parādu neesamību, vai kopijas no VID lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopijas no vienošanās ar VID par nodokļu parāda nomaksu, vai citus objektīvus pierādījumus par nodokļu parādu neesamību. Ja noteiktajā termiņā apliecinājums nav iesniegts, Pretendents tiek izslēgts no tālākās dalības Iepirkumā.

11.5. Iepirkuma komisija, pamatojoties uz PIL 9. panta astotās daļas 5. punktu, izslēdz Pretendentu no dalības iepirkumā, ja Pretendents ir ārzonā reģistrēta juridiskā persona vai personu apvienība. Ārvalstīs reģistrētam Pretendentam, komisija pieprasa iesniegt reģistrācijas valsti apliecinošu dokumentu un salīdzina tā reģistrācijas valsts nosaukumu ar Iepirkumu uzraudzības biroja (IUB) tīmekļvietnē publicēto *Ārzonas valstu un teritoriju sarakstu*, konstatējot atbilstību izslēgšanas noteikumam, Pretendents tiek izslēgts no dalības iepirkumā. Attiecībā uz Latvijā reģistrētas filiāles *Mātes uzņēmumu*, kas ir ārvalstīs reģistrēta juridiskā persona, iepirkuma komisija, izmantojot *EIS elektronisko E-IZZIŅU datubāzi – Uzņēmumu reģistru*, salīdzina reģistrācijas valsts nosaukumu ar IUB tīmekļvietnē publicēto *Ārzonas valstu un teritoriju sarakstu*, konstatējot atbilstību izslēgšanas noteikumam, Pretendents tiek izslēgts no dalības iepirkumā.

11.6. Iepirkuma komisija pārbauda vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 panta pirmo daļu, veic informācijas pārbaudi tīmekļvietnē *“Sankciju saraksti”* http://sankcijas.kd.gov.lv/. Pretendents, kas atbilst minētajos pantos noteiktajiem izslēgšanas kritērijiem **tiek izslēgts** no dalības iepirkumā.

**12. LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU/ LĪGUMA SLĒGŠANA**

12.1.Iepirkuma komisija pieņem lēmumu par līguma slēgšanas tiesību piešķiršanu pretendentam, kurš piedāvājis nolikuma prasībām un tehniskai specifikācijai atbilstošu saimnieciski visizdevīgāko piedāvājumu, **ņemot vērā viszemāko cenu par pilnu iepirkuma priekšmeta apjomu**, un uz kuru neattiecas nolikuma 11. punktā minētie izslēgšanas nosacījumi.

12.2. Lēmumu par iepirkuma rezultātiem iepirkuma komisija pretendentiem paziņo rakstiski 3 (trīs) darbdienu laikā no lēmuma pieņemšanas dienas.

12.3. Iepirkuma līgumu starp Pasūtītāju un iepirkuma uzvarētāju slēdz saskaņā ar PIL. Līgumu sagatavo iepirkuma Pasūtītājs, pamatojoties uz iepirkuma komisijas lēmumu par līguma slēgšanas tiesību piešķiršanu un iepirkuma uzvarētāja piedāvājumu.

12.4. Iepirkuma uzvarētājam līgums jāparaksta 5 (piecu) dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā uzvarētājs atsakās noslēgt līgumu vai neparaksta līgumu, tas tiek uzskatīts par atteikumu slēgt iepirkuma līgumu un Pasūtītājs ir tiesīgs pieņemt lēmumu slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar viszemāko cenu par pilnu iepirkuma priekšmeta apjomu.

**13. PĀRĒJIE NOTEIKUMI**

13.1. Iepirkuma komisija un pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.

13.2. Pēc piedāvājuma atvēršanas visa korespondence, tai skaitā oficiāla sazināšanās ar pretendentu notiks elektroniski uz pretendenta piedāvājumā norādīto e-pasta adresi.

13.3. Visi izdevumi, kas saistīti ar Iepirkuma piedāvājuma sagatavošanu un iesniegšanu, jāsedz pretendentam.

13.4. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot 2016.gada 27.aprīļa Eiropas Parlamenta un Padomes Regulas (ES) 2016/679 par fizisko personas aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citos normatīvajos aktos noteiktās prasības šādu datu apstrādei, izmantošanai un aizsardzībai.

13.5. Pretendents nodod Pasūtītājam informāciju, kas nepieciešama Līguma izpildē, tai skaitā fizisko personu datus tam nepieciešamā apjomā. Personas datu izmantošanas nolūki: Iepirkuma īstenošana, Iepirkuma līguma noslēgšana un izpilde, un saziņa.

13.6. Iepirkuma procedūras īstenošanai iesaistīto fizisko personu datus Pasūtītājs ir tiesīgs iegūt un pārbaudīt publiskajos reģistros saskaņā ar normatīvajiem aktiem un normatīvajos aktos noteiktajā apmērā.

13.7. EIS e-konkursu apakšsistēmā publicētie pielikumi ir šī nolikuma neatņemama sastāvdaļa:

13.8.1. Pieteikuma – finanšu piedāvājuma veidlapa Word formātā;

13.8.2. Tehniskā piedāvājuma veidlapas Word formātā.

1. pielikums

**„Žurnāla “Jūrnieks” elektroniskā formāta sagatavošana izdošanai”**  nolikumam

Iepirkuma identifikācijas Nr. JA 2022/01 MIE

**TEHNISKĀ SPECIFIKĀCIJA**

|  |  |  |
| --- | --- | --- |
| **Darba uzdevuma tehnisko prasību raksturojums** | | |
| **Nr.p.k.** |  | **Pretendenta piedāvājums** |
| **Tehniskie rādītāji** | | |
| 1. | Žurnāla formāts: 24,5 cm x18,5 cm |  |
| 2. | Žurnāla lapu skaits: 48 lpp. (4+4 krāsas) |  |
| 3. | Žurnāla vāks: (4+4 krāsas) |  |
|  | Žurnāla izdošanas biežums: vienu reizi divos mēnešos (2022.gadā seši žurnāla numuri) |  |
| **Veicamie darbi** | | |
| 4. | Materiālu (rakstu un fotogrāfiju) sagatavošana latviešu valodā par tēmām, kas saistītas ar jūrniecību: |  |
|  | a) oficiālā informācija – Saeima, valdība, Satiksmes ministrija, Ostu padome; |  |
|  | b) Pasūtītāja materiāli – ziņas, intervijas, viedokļi; |  |
|  | c) centrālā intervija (par kādu nozares problēmu); |  |
|  | d) skats no jūras (sarunas ar jūrniekiem); |  |
|  | e) Latvijas tirdzniecības flotes jūrnieku arodbiedrības ziņas; |  |
|  | f) jūrniecības nozares asociāciju ziņas un viedokļi; |  |
|  | g) jūrniecības izglītības jautājumi; |  |
|  | h) ostu jaunumi, ziņas, sarunas, problēmas; |  |
|  | i) pasaules jaunumi; |  |
|  | j) jahtas, regates; |  |
|  | k) izklaide – kas jūrnieku sagaida krastā, vaļasprieki, noderīgas ziņas; |  |
|  | l) jūrniecības vēstures materiāli. |  |
| 5. | Katra žurnāla sagatavojamās tēmas un to apjoms ir jāsaskaņo ar Pasūtītāju. |  |
| 6. | Vāka dizaina idejas izstrāde, saskaņošana ar Pasūtītāju, sagatavošana |  |
| 7. | Maketa sagatavošana |  |
| 8. | Reklāmas materiālu sagatavošana (pēc atsevišķas vienošanās) |  |
| 9. | Korektūra |  |
| 10. | Izdevuma saskaņošana |  |
| **Pretendenta pieredze** | | |
| 11. | Iepriekšējā pieredze elektroniskā formāta periodisku jūrniecības nozares izdevumu sagatavošanā izdošanai (norādīt informāciju par līdz šim sagatavotajiem nozares periodikas izdevumiem). |  |

(Pretendenta amatpersonas amats, vārds, uzvārds)

2. pielikums

**„Žurnāla “Jūrnieks” elektroniskā formāta sagatavošana izdošanai”**  nolikumam

Iepirkuma identifikācijas Nr. JA 2022/01 MIE

**PIETEIKUMS - FINANŠU PIEDĀVĀJUMS**

Ar šo mēs apliecinām, ka:

Uz mums neattiecas Publisko iepirkumu likuma 9. panta astotajā daļā norādītie izslēgšanas apstākļi, piekrītam piedalīties iepirkumā, ievērojot nolikumā izvirzītās prasības, un garantējam iepirkuma nolikuma prasību precīzu izpildi. Iepirkuma nolikuma prasības mums ir skaidras un saprotamas, iebildumu un pretenziju nav, piedāvājumā un pieteikumā sniegtās ziņas ir patiesas un precīzas.

Pretendents atbilst mazā[[2]](#footnote-2) ☐ vidējā[[3]](#footnote-3) ☐ uzņēmuma statusam *(vajadzīgo atzīmēt)*

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā un biroja adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Nr. p.k.** | **Pakalpojums** | **Cena, EUR (bez PVN)** |
| 1. | **Žurnāla “Jūrnieks” elektroniskā formāta sagatavošana izdošanai (cena par 1 (vienu) žurnāla numuru)** |  |
|  | **Piedāvājuma cena par visu apjomu (6 (seši) numuri), EUR** |  |
|  | **PVN 21%, EUR** |  |
|  | **Cena kopā par visu apjomu ar PVN 21%, EUR** |  |

(Pretendenta amatpersonas amats, vārds, uzvārds)

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)
2. **Mazais uzņēmums**, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *eiro*. [↑](#footnote-ref-2)
3. **Vidējais uzņēmums**, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *eiro*, un/vai, kura gada bilance kopā nepārsniedz 43 miljonus *eiro*. [↑](#footnote-ref-3)